Document ID: /roh_data/filtered/Billingualer_Corpus_interleaved-de-rm.jsonl.gz/22

This is a text translated from German to Rumantsch Grischun.
Beiträge zur Verbilligung der Krankenkassenprämien 1998

Personen und Familien mit geringem Einkommen können auch in diesem Jahr mit einem Beitrag an ihre Kosten für die Krankenkassenprämien rechnen. Die voraussichtlich berechtigten Personen erhalten das Gesuchsformular im allgemeinen direkt zugestellt. Personen, die kein Gesuchsformular erhalten und sich trotzdem als beitragsberechtigt betrachten, können das Formular bei der AHV-Zweigstelle der Wohnsitzgemeinde anfordern. Das Gesuch muss bis spätestens Ende März dieses Jahres der AHV-Zweigstelle der Wohnsitzgemeinde eingereicht werden.

Die Prämien für die Krankenversicherung sind in den letzten Jahren für die meisten Versicherten teilweise stark angestiegen. Vor allem für Personen und Familien mit geringem Einkommen wird es zunehmend schwieriger, diese Kosten selber zu tragen. Um für diese Personen die Belastung durch Krankenkassenprämien auf ein erträglicheres Mass zu reduzieren, leisten Bund und Kanton auch dieses Jahr Beiträge. Im Kanton Graubünden werden rund 4.5 Mio. Franken mehr Beiträge als im letzten Jahr oder insgesamt rund 49.3 Mio. Franken zur Verbilligung der Krankenkassenprämien zur Verfügung stehen. Über die Beitragshöhe und den Kreis der Berechtigten wird die Regierung im September nach Auswertung der Anmeldungen entscheiden.

Anspruchsberechtigte Personen

Anspruch auf einen Beitrag haben alle Personen, die aufgrund ihres steuerrechtlichen Wohnsitzes im Kanton Graubünden der Versicherungspflicht unterliegen und in wirtschaftlich bescheidenen Verhältnissen leben. Für die Bemessung der wirtschaftlichen Verhältnisse ist das steuerbare Einkommen inklusive 10% des steuerbaren Vermögens der letzten Verfügung des Steueramtes massgebend. Personen, die gemeinsam besteuert werden, haben einen Gesamtanspruch auf Prämienverbilligung. Personen, die verpflichtet sind, für andere die Krankenkassenprämien zu bezahlen, haben ebenfalls zusammen mit den unterstützten Personen einen Gesamtanspruch.

Anmeldung des Anspruches bis Ende März

Personen, die aufgrund ihrer Einkommensverhältnisse zum Kreis der voraussichtlich Beitragsberechtigten gehören, werden in diesen Tagen von der AHV-Ausgleichskasse des Kantons Graubünden direkt angeschrieben; sie erhalten dabei ihr persönliches Gesuchsformular. Personen, die kein Gesuchsformular erhalten haben und sich trotzdem als beitragsberechtigt betrachten, können bei der AHV-Zweigstelle der Wohnsitzgemeinde ein Gesuchsformular anfordern. Die Gesuche sind bis spätestens Ende März dieses Jahres der AHV-Zweigstelle jener Gemeinde, in der die antragstellende Person ihren steuerrechtlichen Wohnsitz hat, einzureichen.

Saisonniers und Asylbewerber

Saisonniers und Kurzaufenthalter mit einer Aufenthaltsbewilligung, die länger als drei Monate gültig ist, sowie Asylbewerber und vorläufig Aufgenommene können, sofern sie in bescheidenen wirtschaftlichen Verhältnissen leben, das Gesuchsformular bei ihrem Arbeitgeber bzw. bei der AHV-Zweigstelle der Aufenthaltsgemeinde anfordern. Sie haben das Formular bis Ende März, oder innert eines Monats nach Anmeldung beim Einwohneramt, der AHV-Zweigstelle der Aufenthaltsgemeinde einzureichen.

Auszahlungsmodus

Der Beitrag an die Krankenkassenprämien wird an die Krankenkasse ausbezahlt, sofern die Kasse dies fordert. Im vergangenen Jahr haben die meisten Kassen von dieser Möglichkeit Gebrauch gemacht. Je nach Entscheid der Kasse wird in diesem Fall die Prämienrechnung im Umfange der Prämienverbilligung reduziert oder der entsprechende Betrag an den Versicherten Weitergeleitet. Ein direkter Anspruch der Versicherten gegenüber dem Kanton besteht nur, wenn die Krankenkasse die Auszahlung nicht an sich selber fordert.

Auskünfte zur Prämienverbilligung erteilt jede AHV-Zweigstelle der Gemeinden oder die AHV-Ausgleichskasse des Kantons.

Data: 3.02.1998

Quelle: dt Standeskanzlei Graubünden

Contribuziuns per reducir las premias da las cassas da malsauns 1998

Persunas e famiglias cun pitschnas entradas pon far quint er quest onn cun ina contribuziun vid lur custs per las premias da las cassas da malsauns. A las persunas ch'han probablamain dretg d'ina contribuziun, vegn il formular da dumonda en general tramess directamain. Persunas che na survegnan nagin formular da dumonda e che sa considereschan tuttina cun dretg da contribuziuns, pon pretender il formular tar la filiala AVS da lur vischnanca da domicil. La dumonda sto vegnir inoltrada fin il pli tard la fin da mars da quest onn a la filiala AVS da la vischnanca da domicil.

Per part èn las premias per l'assicuranza da malsauns augmentadas fitg per ils blers assicurads durant ils davos onns. Surtut per persunas e famiglias cun pitschnas entradas daventi pli e pli difficil da purtar sezzas quests custs. Per reducir la grevezza tras las premias da la cassa da malsauns da questas persunas sin ina mesira supportabla, prestan la confederaziun ed il chantun er quest onn contribuziuns. En il chantun Grischun vegnan a star a disposiziun per reducir las premias da las cassas da malsauns totalmain ca. 4.5 milliuns francs dapli contribuziuns che l'onn passà u totalmain ca. 49.3 milliuns francs. Davart l'otezza da las contribuziuns e davart la gruppa cun dretg da contribuziuns vegn la regenza a decider il settember, suenter la valitaziun da las annunzias.

Persunas cun dretg da contribuziuns

Dretg d'ina contribuziun han tut las persunas ch'èn suttamessas, sin fundament da lur domicil fiscal en il chantun Grischun, a l'obligaziun d'assicuranza e che vivan en relaziuns economicas modestas. Per calcular las relaziuns economicas è decisiva l'entrada suttamessa a la taglia inclusiv 10% da la facultad suttamessa a la taglia, tenor la davosa disposiziun da l'uffizi da taglia. Persunas che vegnan imponidas ensemen, han in dretg general da reducziun da las premias. Persunas ch'èn obligadas da pajar las premias da la cassa da malsauns per autras persunas, han medemamain in dretg general, ensemen cun las persunas sustegnidas.

Annunzia dal dretg fin la fin da mars

Persunas che vegnan probablamain a far part da la gruppa cun dretg da contribuziuns sin fundament da lur relaziuns d'entrada, survegnan quests dis ina brev da la cassa da cumpensaziun AVS dal chantun Grischun; ensemen cun quella survegnan ellas lur formular persunal da dumonda. Persunas che n'han betg survegnì in formular da dumonda e che sa considereschan tuttina cun dretg da contribuziuns, pon pretender in tal tar la filiala AVS da lur vischnanca da domicil. Las dumondas èn d'inoltrar fin il pli tard la fin da mars da quest onn a la filiala AVS da quella vischnanca, en la quala la persuna che fa la dumonda ha ses domicil fiscal.

Stagiunaris e requirents d'asil

Stagiunaris e persunas cun dimora curta cun ina permissiun da dimora che vala pli ditg che trais mais, sco er requirents d'asil e persunas admessas provisoriamain pon, sch'els vivan en relaziuns economicas modestas, pretender il formular da dumonda tar lur patrun resp. tar la filiala AVS da lur vischnanca da dimora. Els han d'inoltrar il formular fin la fin da mars u aifer in mais suenter lur annunzia tar l'uffizi d'abitants, a la filiala AVS da lur vischnanca da dimora.

Moda da pajament

La contribuziun a las premias da la cassa da malsauns vegn pajada a la cassa da malsauns, sche la cassa pretenda quai. L'onn passà han las bleras cassas fatg diever da questa pussaivladad. Tut tenor la decisiun da la cassa vegn en quest cas il quint da las premias reducì en la dimensiun da la reducziun da las premias u l'import correspundent transmess als assicurads. In dretg direct dals assicurads envers il chantun exista mo, sche la cassa da malsauns na pretenda betg il pajament ad ella sezza.

Infurmaziuns davart la reducziun da las premias dat scadina filiala AVS da las vischnancas u la cassa da cumpensaziun AVS dal chantun.

Data: 3.02.1998

Funtauna: rg Chanzlia chantunala dal Grischun